Ενιαία Αρχή Απονομής Επιδομάτων

**Πώς μπορώ να υποβάλλω αίτηση για τη χορήγηση προνοιακής αναπηρικής παροχής ;**

Η αίτηση υποβάλλεται μέσω ηλεκτρονικής πλατφόρμας από εξουσιοδοτημένους υπαλλήλους των Κέντρων Κοινότητας των Δήμων

**Εφόσον γίνει δεκτή η αίτησή μου ποια διαδικασία ακολουθείται ;**

Αν η αίτηση γίνει αποδεκτή, δημιουργείται φάκελος αναπηρίας  και αποδίδεται στον αιτούντα ΑΜ ΚΕΠΑ. Στη συνέχεια ο ενδιαφερόμενος παραπέμπεται στον θεράποντα ιατρό για ηλεκτρονική συμπλήρωση του εισηγητικού φακέλου παραπομπής στα ΚΕΠΑ Με την οριστικοποίηση του φακέλου από τον θεράποντα ιατρό ενημερώνονται τα ΚΕΠΑ και προγραμματίζεται η εξέταση του Συστήματος του ΚΕΠΑ

**Αν πιστοποιηθεί η αναπηρία μου, ποια θα είναι η πορεία της αίτησης μου ;**

Το αποτέλεσμα πιστοποίησης αναπηρίας του αιτούντα (πρώτου ή δεύτερου βαθμού) μετά την παρέλευση 10ημέρου από την ημέρα κοινοποίησης της απόφασης της υγειονομικής επιτροπής των ΚΕΠΑ αποστέλλεται ηλεκτρονικά από το πληροφοριακό σύστημα του ΚΕΠΑ στο αντίστοιχο σύστημα του ΟΠΕΚΑ. Η πλήρης ηλεκτρονική διαδικασία που προαναφέραμε εφαρμόζεται στις περιφερειακές ενότητες της χώρας

(Αττική, Θεσσαλονίκη, Αχαΐα) όπου εκ παραλλήλου εφαρμόζεται και η διαδικασία που προβλέπεται από τις διατάξεις του άρθρου 215 του ν. 4512/2018 και της υπ’ αριθμ. Δ12/Γ.Π, οικ. 2738/36/2018(ΦΕΚ Β’57) κοινής υπουργικής απόφασης.

**Τι ακριβώς ισχύει στις περιφερειακές ενότητες της χώρας όπου δεν εφαρμόζεται η πιλοτική διαδικασία ;**

Στις περιφερειακές ενότητες όπου δεν εφαρμόζεται η πιλοτική διαδικασία, μετά την οριστική υποβολή της αίτησης και τη δημιουργία του φακέλου αναπηρίας ο ενδιαφερόμενος παραπέμπεται στον θεράποντα ιατρό για χειρόγραφη συμπλήρωση του εισηγητικού φακέλου παραπομπής του στα ΚΕΠΑ. Στη συνέχεια θα πρέπει ο αιτών να προσέλθει στις αρμόδιες επιτροπές των ΚΕΠΑ και να καταθέσει χειρόγραφο εισηγητικό φάκελο, αντίγραφο της υποβληθείσας ηλεκτρονικής αίτησης καθώς και τα ιατρικά πιστοποιητικά..

**Ποια είναι τα δικαιολογητικά που θα πρέπει να προσκομίσω ;**

Τα δικαιολογητικά που απαιτούνται είναι τα εξής :

**1.**Επίδειξη εγγράφου απόδοσης ΑΜΚΑ  ή γνώση του ΑΜΚΑ

1. Επίδειξη δελτίου αστυνομικής ταυτότητας/διαβατηρίου
2. Σε περίπτωση υποβολής αίτησης από τρίτα πρόσωπα ( γονέα, εκπρόσωπο, πληρεξούσιο, δικαστικό συμπαραστάτη, εν διαστάσει γονείς που ασκούν την επιμέλεια των τέκνων, επίτροπο ορφανών ανάπηρων τέκνων) εκτός των ανωτέρω δικαιολογητικών, θα προσκομιστούν τα απαραίτητα νομιμοποιητικά έγγραφα, πιστοποιητικό οικογενειακής κατάστασης και πιστοποιητικό ταυτοπροσωπίας σε περίπτωση ανηλίκου τέκνου
3. Φωτοαντίγραφο πρώτης σελίδας του βιβλιαρίου καταθετικού λογαριασμού τραπέζης ή ΕΛΤΑ (ΙΒΑΝ) με δικαιούχο ή συνδικαιούχο τον δικαιούχο της προνοιακής παροχής
4. Οι πολίτες άλλων χωρών , οφείλουν να προσκομίσουν τα απαραίτητα ανά περίπτωση έγγραφα από τα οποία να προκύπτει η νόμιμη διαμονή στη χώρα.
5. Οι ομογενείς οφείλουν να προσκομίσουν αντίγραφο του Ειδικού Δελτίου Ομογενούς
6. Στην περίπτωση παράτασης χορήγησης προνοιακής αναπηρικής, λόγω λήξης της προηγούμενης γνωμάτευσης της υγειονομικής επιτροπής απαιτείται η προσκόμιση της προηγούμενης γνωμάτευσης της επιτροπής.

**Πού θα πρέπει να προσκομίσω τα δικαιολογητικά;**

Τα δικαιολογητικά θα πρέπει ο αιτών να τα προσκομίσει σε εξουσιοδοτημένους υπαλλήλους των Κέντρων Κοινότητας κατά το στάδιο της συμπλήρωσης της ηλεκτρονικής πλατφόρμας της αίτησης

### Στοιχεία Επικοινωνίας

Ο.Π.Ε.Κ.Α.  
ΟΡΓΑΝΙΣΜΟΣ ΠΡΟΝΟΙΑΚΩΝ ΕΠΙΔΟΜΑΤΩΝ & ΚΟΙΝΩΝΙΚΗΣ ΑΛΛΗΛΕΓΓΥΗΣ  
ΠΑΤΗΣΙΩΝ 30, 101 70 ΑΘΗΝΑ  
ΤΗΛ ΚΕΝΤΡΟ: ( +30 ) 210 – 6241888

**ΔΙΕΥΡΥΜΕΝΟ ΩΡΑΡΙΟ**  
**ΛΕΙΤΟΥΡΓΙΑΣ ΤΗΛΕΦΩΝΙΚΟΥ ΚΕΝΤΡΟΥ 8:00 – 19:00**

[Τηλεφωνικός Κατάλογος ΟΠΕΚΑ](https://opeka.gr/tilefonikos-katalogos-opeka/)

### Συμπληρώστε τη Φόρμα Επικοινωνίας

Αρχή φόρμας

Παρακαλούμε επιλέξτε την Αρμόδια Υπηρεσία του ΟΠΕΚΑ ανάλογα με την [Περιφέρεια](https://opeka.gr/epikoinonia/#opeka-ypiresies) του τόπου κατοικίας σας. Όλα τα πεδία είναι υποχρεωτικά.

Αρμόδια Υπηρεσία ΟΠΕΚΑ  


Ονοματεπώνυμο  


Πατρώνυμο  


Περιοχή  


Τηλέφωνο

Email

ΑΜΚΑ

Το μήνυμά σας  


Συμπληρώστε την σωστή απάντηση: 2 + 3 = ; 



Τέλος φόρμας

## Περιφερειακές Υπηρεσίες ΟΠΕΚΑ

| **Περιφερειακή Υπηρεσία ΟΠΕΚΑ** | **Νομοί Αρμοδιότητας** |
| --- | --- |
| Κεντρική Υπηρεσία | Αττική, Νησιά (πλην Κρήτης, Κέρκυρας, Λευκάδας, Ζακύνθου, Κεφαλονιάς) |
| Κεντρικής Μακεδονίας | Θεσσαλονίκης, Ημαθίας, Κιλκίς, Πέλλης, Πιερίας, Σερρών, Χαλκιδικής |
| Κρήτης | Ηρακλείου, Λασιθίου, Ρεθύμνης, Χανίων |
| Θεσσαλίας | Καρδίτσας, Λάρισας, Μαγνησίας, Τρικάλων |
| Δυτικής Ελλάδος | Αχαΐας, Ηλείας, Αιτωλοακαρνανίας, Νήσοι –Περιφερειακές Ενότητες Ζακύνθου & Κεφαλονιάς |
| Ανατ. Μακεδονίας& Θράκης | Δράμας, Έβρου, Καβάλας, Ξάνθης, Ροδόπης |
| Στερεάς Ελλάδος | Φθιώτιδας, Φωκίδας, Ευρυτανίας, Ευβοίας, Βοιωτίας |
| Πελοποννήσου | Αργολίδας, Αρκαδίας, Κορινθίας, Λακωνίας, Μεσσηνίας |
| Ηπείρου | Ιωαννίνων, Θεσπρωτίας, Άρτας, Πρέβεζας, Νήσοι –Περιφερειακές Ενότητες Λευκάδας & Κερκύρας |
| Δυτικής Μακεδονίας | Γρεβενών, Καστοριάς, Κοζάνης, Φλώρινας |
|  |  |